คือผมเป็นหนองในเทียมครับและคือไม่กล้าไปพบปต่คือซื่อยามากินตาที่บอกครับมันจะหายป่าวครับ
สวัสดีค่ะ โรคหนองในเทียมเป็นโรคติดต่อทางเพศสัมพันธ์ประมาณ 50% ของผู้ชายที่ติดเชื้อ จะไม่มีอาการของโรค ส่วนอีกครึ่งหนึ่งจะมีอาการเกิดขึ้นหลังการติดเชื้อประมาณ 1-4 สัปดาห์ โดยจะมีอาการแสบที่ปลายท่อปัสสาวะ ปัสสาวะขัด และมีมูกใสหรือมูกขุ่น ๆ ไหลออกมาเล็กน้อยแต่หากเป็นหนองในแท้ส่วนใหญ่มากกว่า 90% ของผู้ที่ติดเชื้อจะแสดงอาการ โดยจะเริ่มจากมีอาการปัสสาวะขัด แสบเวลาปัสสาวะ ต่อมาเริ่มมีมูกใสๆ ไหลซึมออกจากท่อปัสสาวะ ภายใน 12 ชั่วโมงต่อมา จะกลายเป็นหนองข้นสีเหลือง บางรายอาจมีถุงอัณฑะบวมได้ หรือมีการบวมแดงที่หนังหุ้มปลายองคชาตร่วมด้วย ประมาณ 30% ของผู้ที่เป็นหนองในแท้มักติดหนองในเทียมร่วมด้วยดังนั้นหากอาการเข้ากันได้กับโรคหนองในแท้ ควรไปพบแพทย์เพื่อฉีดยารักษาค่ะ เพราะหากไม่รักษาให้หายขาด ก็จะทำให้เกิดภาวะแทรกซ้อนตามมาได้ เช่น อัณฑะอักเสบ ต่อมลูกหมากอักเสบ ซึ่งอาจเป็นสาเหตุของการเป็นหมันได้ นอกจากนี้อาจเกิดโรคหนองในเข้าข้อได้สำหรับยาที่ใช้รักษาโรคหนองในเทียม ได้แก่- อะซิโธรมัยซิน (Azithromycin) 1 กรัม กินครั้งเดียว ก่อนอาหาร 1 ชั่วโมง- ดอกซีไซคลิน (Doxycycline) 100 มิลลิกรัม วันละ 2 ครั้ง หลังอาหาร นาน 14 วัน- อิริโทรมัยซิน (Erythromycin) 500 มิลลิกรัม วันละ 4 ครั้ง นาน 14 วัน- ร็อกซิโทรมัยซิน (Roxithromycin) 150 มิลลิกรัม วันละ 2 ครั้ง ก่อนอาหาร นาน 14 วัน- เตตราไซคลีน (tetracycline)กินครั้งละ 500 มิลลิกรัม วันละ 4 ครั้ง เป็นเวลา 14 วัน- ไมโนมัยซิน(Minomycin) กินครั้งละ 100 มิลลิกรัม วันละ 1 ครั้ง เป็นเวลา 14 วัน